Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: 1993. évi LXXIX. törvény (a továbbiakban: közoktatásról
Paragraph Index: 622

(2) A tankönyvvé nyilvánítás öt évre szól (a továbbiakban: tankönyvvé nyilvánítás időszaka). Megszűnik a tankönyvvé nyilvánítás abban az esetben, ha a könyvet akár tartalmában, akár kivitelében megváltoztatják. Nem tekinthető változtatásnak a tankönyvben található hibák javítása. Ha a változtatás a könyv — szerzői ívben mért — kevesebb, mint huszonöt százalékát érinti, a kérelemhez csak a változtatott és a változtatás megértéséhez szükséges részeket kell benyújtani, s a változtatás terjedelmének megfelelő eljárási díjat kell befizetni. Az Országos Köznevelési Tanács kérésére a kiadónak — további eljárási díj befizetése nélkül — a megváltoztatott könyvet teljes egészében be kell nyújtania.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes